《神宗皇帝挽词 其二》
宋代·王子韶

脱屣人寰忽上天，投渊果熟会群仙。帐宫云暝龙为驾，缀幄天群鹤记年。

万里出师轻卫霍，一朝行事付谈迁。功名半古升遐早，独抱遗弓涕泫然。

作者简介：太原人，字圣美。未冠中进士。神宗熙宁二年，为监察御史里行。三年，以疏奏与面奏事反复不一，贬知上元县，累迁提举两浙常平。元丰二年，入为集贤校理，参与修定《说文》。哲宗元祐七年，历秘书少监，迎伴辽使。以御下苛刻，为军吏刃伤，出知济州。绍圣二年，复入进秘书监。三年，知明州。时人以其善交结要人子弟，称为“衙内钻”。